诗词查询
汉庭来见一羊裘,默默俄归旧钓舟。
迹似磻溪应有待,世无西伯可能留。
崎岖冯衍才终废,索寞桓谭道不谋。
勺水果非鱣鲔地,放身沧海亦何求。
知君爱物与人民,敢造琴堂诉在陈。
斗水果能相活否,今年犹甚去年贫。
泻碧沄沄横带郭,浮苍霭霭遥连阁。
草木犹疑夏郁葱,风云已见秋萧索。
荒歌野舞同醉醒,水果山肴互酬酰
自嫌多病少欢颜,独负嘉宾此时乐。
清晨有客来,畏暑畏避地。
凉多独湖上,一棹拍空翠。
长堤舞杨柳,余雨在荷芰。
炎蒸俱已失,满抱足清意。
颇思孤山顶,有客具高致。
扣门闻琴声,便觉洗尘累。
湖边出问酒,饮兴随所至。
池鲜煮珍甘,水果剥香脆。
好风林外来,吹面凉不醉。
清谈诣物表,绝不挂世事。
画舫何人斯,箫鼓正喧沸。
清游彼应笑,世味吾不嗜。
尚思携枕箪,同叩竹间寺。
从今日日来,莫厌惊昼睡。
暑天寒果飣来馊,水果清於木果休。
莲入新秋何便瘦,菱沉到底竟能福
山泉酿酒香仍冽,野蔌堆盘爽更幽。
方丈食前非不爱,风蝉一腹饱诗愁。
征衣犯火云,来自长安道。
浃背汗淋漓,遵程行数跛。
险阻已备尝,心气觉如雪。
京华纨袴儿,颜色差强好。
玉斝酌玻璃,金盘饤水果。
享此竟无端,荣枯太颠倒。
嗟余数之奇,涉世嗟枯槁。
青云志未酬,午夜心如捣。
浪蹈软红尘,有怀白云老。
决策赋欤,受此大轗轲。
倚杖立觉吟,持盃浇磊砢。
生平忠愤心,皎皎通穹昊。
一身不足忧,世途深可悼。
往岁淮甸间,边吏困科琐。
金鼓声涨天,沟壑填肝脑。
一旦计之穷,首谋伏天讨。
眈眈欲无厌,百计需金宝。
今者驰使车,囊橐费贲裹。
乳臭坐庙堂,苟免及身祸。
谁知鸿春鸣,朝不相保。
旱蝗莫为灾,四望无青草。
我辈独何心,日夕忧江左。
岂不欲救之,势力顾未可。
敬持一瓣香,好为苍生祷。
何日鞭五龙,泽之以霖潦。
手提四方人,脱之於水火。
长沙千里平,胜地犹在险。况当江阔处,斗起势匪渐。
深林高玲珑,青山上琬琰。路穷台殿辟,佛事焕且俨。
剖竹走泉源,开廊架崖广。是时秋之残,暑气尚未敛。
群行忘后先,朋息弃拘检。客堂喜空凉,华榻有清簦
涧蔬煮蒿芹,水果剥菱芡。伊余夙所慕,陪赏亦云忝。
幸逢车马归,独宿门不掩。山楼黑无月,渔火灿星点。
夜风一何喧,杉桧屡磨飐。犹疑在波涛,怵惕梦成魇。
静思屈原沈,远忆贾谊贬。椒兰争妒忌,绛灌共谗谄。
谁令悲生肠,坐使泪盈脸。翻飞乏羽翼,指摘困瑕玷。
珥貂藩维重,政化类分陕。礼贤道何优,奉己事苦俭。
大厦栋方隆,巨川楫行剡。经营诚少暇,游宴固已歉。
旅程愧淹留,徂岁嗟荏苒。平生每多感,柔翰遇频染。
展转岭猿鸣,曙灯青睒睒。
忽来梦我,于水之左,
不语而坐。忽来梦余,
于山之隅,不语而居。
水果水乎,不见其逝。
山果山乎,不见其途。
尔果尔乎,不见其徂。
觉而无物,泣涕涟如,
是欤非欤。
红楼梦相关
红楼梦人物
红楼梦典籍